b'\n_START_ARTICLE_\nAlc\xc3\xa1zar de Col\xc3\xb3n\n_START_PARAGRAPH_\nAlc\xc3\xa1zar de Col\xc3\xb3n ili Kolumbov Alcazar je gra\xc4\x91evina, koja se nalazi u Santo Domingu, u Dominikanskoj Republici. To je najstarija rezidencija nekog potkralja u Americi i \xc4\x8dini dio starog dijela Santo Dominga, koji je pod za\xc5\xa1titom kao UNESCO-va Svjetska kulturna ba\xc5\xa1tina._NEWLINE_U Alc\xc3\xa1zaru de Col\xc3\xb3n nalazi se Muzej Alc\xc3\xa1zar de Diego Col\xc3\xb3n, nazvan po Diegu Col\xc3\xb3nu, sinu Kristofora Kolumba, koji je u ime \xc5\xa1panjolske krune vladao kolonijom sa sjedi\xc5\xa1tem u Santo Domingu, koju je otkrio Kristofer Kolumbo. U muzeju se nalazi najva\xc5\xbenija karipska zbirka europskih kasnosrednjovjekovnih i renesansnih umjetni\xc4\x8dkih djela, koja su nabavljena u 1950.-im. To je najposje\xc4\x87eniji muzej u Santo Domingu._NEWLINE_Posebno je va\xc5\xbena i jedinstvena na Karibima, zbirka tapiserija u rasponu od 15. do 17. stolje\xc4\x87a._NEWLINE_Tijekom ranog \xc5\xa1panjolskog kolonijalnog razdoblja, dvorac je imao vrlo va\xc5\xbeno mjesto u povijesti. Odavde su planirane mnoge ekspedicije, osvajanja i istra\xc5\xbeivanja . Godine 1586., Alc\xc3\xa1zar de Col\xc3\xb3n zauzeo je Sir Francis Drake sa svojim snagama. Utjecaj Santo Dominga je oslabilo i gra\xc4\x91evina je pala u zaborav i propadala je s vremenom. Spa\xc5\xa1ena je i opse\xc5\xbeno obnovljena izme\xc4\x91u 1955. i 1957. i sada je vrlo posje\xc4\x87en muzej.'